Farg‘ona va Andijonda Tojikistonda yuz bergan zilzila kuchi sezildi. Bu haqda FVV Seysmoprognostik monitoring Respublika markazi xabar qilmoqda. 23 fevral kuni Toshkent vaqti bilan soat 16:24 da Tojikistonda zilzila sodir bo‘ldi. Zilzila koordinatalari: 38,2 gradus shimoliy kenglik; 73 gradus sharqiy uzunlik. Magnituda M=5. Chuqurlik 10 km. Zilzila episentri Toshkentdan 470 km janubi-sharqda. O‘zbekiston Respublikasi hududida sezilish kuchi: Farg‘ona viloyatida 2 ball, 264 km;   Andijon viloyatida 2 ball, 292 km. Bundan oldin ham Tojikistonda yuz bergan zilzila O‘zbekistonning deyarli barcha hududida sezilgandi. Tojikistonda 23 fevral kuni Toshkent vaqti bilan soat 05:37 da sodir bo‘lgan zilzila O‘zbekistonning vodiy viloyatlarida 4 ballgacha, qolgan viloyatlarda 3 ballgacha sezildi. Tojikistonda 4,5 va 4,2 magnitudali yana 4 ta aftershok qayd etildi.